Ангел Попов
Исус

chitanka.info

Звезда най-ярка в небесата

от радост Господ сътворил

когато в бедност на земята

Исус сред ясли се родил.

Изпълвал с пламъци небето

небесен огън тази нощ

и парел като жар сърцето

на Ирод в блудния разкош.

Пророци древни разгадали

що значи звезния пожар

и тайно хората мълвяли

за нов невиждан Господар.

Но не блестящата корона,

а честност, обич, доброта

Исус поискал от амвона

да греят вечно над света.

От страх сдушили се тогава

цар Ирод с хитрия Пилат

и тъй разбойникът Варава

навеки станал им събрат.

Без жал разпънали Исуса,

а после Бог го възкресил,

но пак стои до днес въпроса:

защо невинен разпнат бил?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.